ऊपर से तो दिल मिला, भीतर फांके तीन
अब वाटर टैंकर का रेट ~200 महंगा
शादी-विवाहया अन्य समारोहों के लिए अब टैंकर से पानी मंगाना महंगा होगा। प्रति टैंकर 200 रुपए तक अधिक देने होंगे। इसके लिए नगर निगम ने प्राइवेट एजेंसी स्पिन ऑरबिट प्रा. लि. से मिलकर आम लोगों के लिए ऑनलाइन वाटर टैंकर बुकिंग सिस्टम शुरू किया है। नगर विकास मंत्री सीपी सिंह ने सोमवार को बकरी बाजार स्थित निगम कार्यालय में टैंकर को हरी झंडी दिखाकर इसका शुभारंभ किया।
उन्होंने कहा कि बीपीएल लोगों को टैंकर का पानी मुफ्त मिलेगा, बाकी लोगों को पैसे देने होंगे। टैंकर की बुकिंग सुबह नौ बजे से शाम पांच बजे तक की जा सकेगी। पानी की आपूर्ति रात आठ से सुबह छह बजे के बीच होगी। मौके पर मेयर आशा लकड़ा, डिप्टी मेयर संजीव विजयवर्गीय, अपर नगर आयुक्त विद्यानंद शर्मा पंकज, हेल्थ अॉफिसर डॉ. किरण कुमारी आदि मौजूद थे।
मेयर ने कहा कि नई सुविधा शुरू होने से लोगों को टैंकर के लिए अब निगम कार्यालय आने की जरूरत नहीं होगी। घर बैठे ही इस सेवा का लाभ ले सकते हैं। ऑनलाइन बुकिंग के वक्त ही जितना पानी चाहिए, उसका पैसा जमा करना पड़ेगा।
बुकिंग सिस्टम का उद््घाटन करते सीपी सिंह।
टोल फ्री नंबर पर करें फोन
इसनई सेवा के लिए नगर निगम ने टोल फ्री नंबर 18001231526 जारी किया है। इस सुविधा का लाभ लेने के लिए मोबाइल एप आरएमसी वाटर टैंकर डाउनलोड करना होगा। इसे गुगल प्ले में जाकर डाउनलोड किया जा सकता है। डब्ल्यूडब्ल्यूडब्ल्यू.आरएमसीवाटरटैंकर.कॉम पर भी बुकिंग की जा सकती है।
टैंकर से पानी पहुंचाने का नया रेट
मात्रापुरानी दर नई दर
2000लीटर 300 रु. 500 रु.
4000 लीटर 600 रु. 800 रु.
5000 लीटर 700 रु. 900 रु.
6000 लीटर 900 रु. 1000 रु.
कभी मेयर मोबाइल पर, तो कभी डिप्टी मेयर मोबाइल पर लगे रहे। जब खाली हुए, तब भीड़ और लोगों की ओर देखते-मुस्कुराते रहे। दोनों करीब एक घंटे तक साथ बैठे रहें, पर आपस में बात नहीं की।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva